ສະຫະລັດ ແລະບຣາຊີລ ຢືນຢັນ ຄວາມສໍາພັນ ດ້ານເສດຖະກິດ ລະຫວ່າງສອງປະເທດ
ປະທານາທິບໍດີ Barack Obama ​ແລະ ປະທານາທິລໍ​ດີ ບຣາຊີ​ລ ທ່ານນາງ Dilma Rousseff ​ໄດ້​ພົບ​ປະກັນ​ທີ່ທໍານຽບຂາວ ​ໃນ​ວັນ​ ຈັນວານນີ້.
ຜູ້ນໍາສະຫະລັດແລະບຣາຊີລ ໄດ້ກ່າວຢືນຢັນ ເຖິງຄວາມສຳພັນ ທາງດ້ານເສດຖະກິດ ທີ່ເຂັ້ມແຂງຂອງທັງສອງປະເທດ ຊຶ່ງຈະເປັນໂອກາດໃຫ້ມີການລົງທຶນຫລາຍຂຶ້ນຂອງ ສະຫະລັດຢູ່ໃນບຣາຊີລ ໃນລະຫວ່າງທີ່ປະເທດດັ່ງກ່າວກະກຽມເປັນເຈົ້າພາບຈັດການ ແຂ່ງຂັນເຕະບານໂລກ ໃນປີ 2014 ແລະການແຂ່ງຂັນກິລາໂອລິມປິກ ໃນປີ 2016 ປະທານາທິບໍດີ Barack Obama ແລະ ປະທານາທິລໍດີ ບຣາຊີລ ທ່ານນາງ Dilma Rousseff ໄດ້ພົບປະກັນທີ່ທໍານຽບຂາວ ຈັນວານນີ້ ປະທານາທິບໍດີ Obama ທີ່ໄດ້ ໄປຢ້ຽມຢາມບຣາຊີລໃນ ປີແລ້ວນີ້ກ່າວວ່າຄວາມສຳພັນລະຫວ່າງສອງປະເທດ “ບໍ່ເຄີຍ ມີຄວາມເຂັ້ມແຂງແບບນີ້ມາກ່ອນ ” ໃນຄຳປາໄສສັ້ນໆນັ້ນ ທ່ານນາງ Rousseff ກໍໄດ້ກ່າວສັນລະເສີນຄວາມສໍາພັນຂອງ ປະເທດທັງສອງ ທ່ານນາງຍັງເວົ້າວ່າ ທ່ານນາງໄດ້ສະແດງຄວາມເປັນຫ່ວງ ກັບທ່ານ Obama ກ່ຽວກັບ ຜົນກະທົບ ໃນການຂະຫຍາຍນະໂຍບາຍດ້ານການເງິນ ຂອງບັນດາປະເທດທີ່ຮັ່ງມີຕໍ່ບັນ ດາປະເທດທີ່ກໍາລັງພັດທະນາເຊັ່ນ ບຣາຊີລ ທ່ານນາງກ່າວວ່າ ທ່ານນາງມີຄວາມເປັນ ຫ່ວງວ່າ ມັນຈະນໍາພາໄປສູ່ການຫຼຸດຄ່າຂອງເງິນຕາບຣາຊິລ ທ່ານ Obama ບໍ່ໄດ້ກ່າວເຖິງເລື້ອງນະໂຍບາຍການເງິນ ຢູ່ໃນຄຳຖະແຫລງຂອງທ່ານ ການຄ້າລະຫວ່າງສະຫະລັດ ແລະບຣາຊີລ ໄດ້ຖີບໂຕຂຶ້ນສູງເປັນປະຫວັດການເຖິງ 74 ພັນລ້ານໂດລາໃນປີກາຍນີ້ ທ່ານນາງ Rousseff ໄດ້ກ່າວເນັ້ນຕໍ່ຜູ້ນໍາຂອງສະຫະລັດ ເຖິງຄວາມຈຳເປັນທີ່ຈະຕ້ອງປັບປຸງໂຄງລ່າງພື້ນຖານ ຢູ່ໃນປະເທດຂອງທ່ານນາງໃນຂະ ນະທີ່ປະເທດດັ່ງກ່າວ ກໍາລັງຕຽມທີ່ຈະເປັນເຈົ້າພາບຈັດການແຂ່ງຂັນກິລາ ທີ່ສຳຄັນໆ ລະດັບໂລກ ບັນດາຜູ້ນໍາທັງສອງຍັງໄດ້ຢືນຢັນເຖິງຄວາມໝາຍໝັ້ນທີ່ຈະສ້າງຄວາມ ກ້າວໜ້າທາງ ດ້ານການຄ້າ ການບໍລິການແລະການຜະລິດສິນຄ້າພ້ອມ ທັງທັບມ້າງເຄື່ອງກີດຂວາງ ຕ່າງໆໃນການຈັດສົ່ງຜະລິດຕະພັນກະສິກຳນຳດ້ວຍ